: पेट्रोल की कीमतें बढ़ाकर सरकार ने मंहगाई के एक तूफ़ान को दावत दी है : अभी १० साल पहले जो पेट्रोल ३० रुपये प्रति लीटर के हिसाब से बिकता था, अब वही ८० रुपये प्रति लीटर के आस पास पंहुच गया है. कुछ इलाकों में ८० से थोडा कम है तो कुछ इलाकों में ८० पार कर गया है. पेट्रोल की कीमतें बढ़ने से खाने की हर चीज़ महंगी होगी इसमें दो राय नहीं है. अगर यह बढ़ोतरी कायम रह गयी तो महंगाई का एक और तूफ़ान पक्के तौर पर आने वाला है. सन २००२ के आसपास ही सरकार ने निजी सेक्टर को पेट्रोल और डीज़ल की मार्केटिंग में कंट्रोलिंग मुकाम दे दिया था. उसके बाद से पेट्रोल की कीमतों में हर साल बढ़ोतरी होती रही है. केवल मार्च २००३ में पेट्रोल २५ रुपये के आस पास आया था लेकिन तीन महीने बाद ही ३५ रुपये के ऊपर पंहुच गया था.